અત્રે નોંધપાત્ર બાબત છેકે આ દબાણ તોડવા માટે આજુબાજુના ગામમાંથી કોઈ જેસીબી મોકલવા તૈયાર ન હતુ. છતાં ટીડીઓ વિજયભાઈના કહેવાથી નજીકના એક ગામમાંથી જેસીબી તો આવ્યુ. પણ તે દશેરાના દિવસે ઘોડુ ન દોડે તે કહેવતની જેમ ખરા સમયે ચાલુ ન થયુ. ત્યારે ટીડીઓ વિજયભાઈ ચૌધરીએ પોતાની જવાબદારી અને જોખમે બહારગામથી બીજુ જેસીબી મંગાવી ખડેપગે હાજર રહી બાકીના દબાણો દુર કરાવ્યા હતા. જોકે અગાઉના એક ટીડીઓએ ફરજ ઉપર જ્ઞાતિવાદ ચલાવી કાર્યવાહી કરતા એક અરજદારને અન્યાય કર્યો હતો. ત્યારે ટીડીઓ વિજયભાઈ ચૌધરીએ પોતાની જ જ્ઞાતિના દબાણકર્તાનુ દબાણ દુર કરાવીને પોતાની ફરજ પર નિષ્પક્ષ કામગીરીના દર્શન કરાવ્યા હતા. જેની તાલુકાના લોકોએ સરાહના કરી હતી.